b'\n_START_ARTICLE_\nJohn Larroquette\n_START_PARAGRAPH_\nJohn Bernard Larroquette (s. 25. marraskuuta 1947, New Orleans) on yhdysvaltalainen n\xc3\xa4yttelij\xc3\xa4. H\xc3\xa4nell\xc3\xa4 on ollut tunnettuja rooleja televisiosarjoissa Night Court ja McBride, ja kes\xc3\xa4kuussa 2007 h\xc3\xa4nen tiedotettiin liittyv\xc3\xa4n Boston Legalin esiintyjist\xc3\xb6\xc3\xb6n._NEWLINE_Larroquettella on ollut my\xc3\xb6s elokuvarooleja, joista ensimm\xc3\xa4inen vuonna 1966. H\xc3\xa4n toimi kertojana legendaarisessa kauhuelokuvassa Texasin moottorisahamurhaaja (1974). H\xc3\xa4nell\xc3\xa4 oli sama kertojan osa my\xc3\xb6s uudessa versiossa Texasin moottorisahamurhissa vuonna 2003, sek\xc3\xa4 sen jatko-osassa, vuonna 2006 valmistuneessa Teksasin moottorisahamurhaaja \xe2\x80\x93 pahan alussa. H\xc3\xa4n esiintyi Night Court -sarjan jokaisessa jaksossa vuosina 1984\xe2\x80\x931992. _NEWLINE_Vuosina 1985, 1986 ja 1987 ja 1988 Larroquette voitti nelj\xc3\xa4 per\xc3\xa4kk\xc3\xa4ist\xc3\xa4 Emmy-palkintoa. Viides voitto tuli vuonna 1998. H\xc3\xa4n on ollut my\xc3\xb6s Golden Globe -ehdokkaana. Menestyksekk\xc3\xa4iden televisio- ja elokuvarooliensa ohella h\xc3\xa4n on py\xc3\xb6ritt\xc3\xa4nyt vuosina 1993\xe2\x80\x931996 omaa show\xe2\x80\x99taan NBC:ll\xc3\xa4. _NEWLINE_Larroquette on Libertarian Partyn rekister\xc3\xb6itynyt j\xc3\xa4sen. H\xc3\xa4nell\xc3\xa4 on vaimonsa Elizabeth Ann Cooksonin kanssa kolme lasta.'